Lav et referat af nedenstående tekst:

Tekst:
Kun 12 procent af deltagerne ved DGI Landsstævne 2017 er ældre end 60 år, men endnu færre er født før 1935. Det er til gengæld 85-årige Asta Frost Hansen fra Vestjylland. Ifølge DGI er hun stævnets ældste kvindelige deltager. Hun er med til sit 10. landsstævne, og til åbningsshowet torsdag leverede hun en ti minutter lang opvisning med DGI Vestjyllands 100-mand store gymnastikhold. Hun springer rundt med DGI Vestjyllands store mixhold med 107 andre gymnaster uden synlige svedperler på panden. Sammen med holdet optræder den garvede gymnast for flere tusinde tilskuere. Det får dog ikke benene til at skælve. - Nej, for jeg har lavet gymnastik i 65 år, så det kan ikke gøre mig nervøs, siger Asta Frost Hansen. Efter 600 sekunders svingen og hoppen på scenen kan Asta Frost Hansen igen puste ud. - Det gik fint. Der var lige en enkelt fejl, men det opdagede I jo nok ikke, spørger hun. Og det har den 85-årige gymnast ganske rigtig ret i. Fejlen opdagede kun hun selv. - Det var noget med et armsving, men dem har vi jo også så mange af. Os, der stod dernede, mente også, at det bare gik godt, fortæller Asta Frost Hansen. Hun pakker gymnastikposen sammen og strammer snorene. Hun håber, at hun er med igen om fire år, når DGI Landsstævne folder sig ud i Svendborg.

Referat:
85-årige Asta Frost Hansen er formentlig den ældste kvindelige deltager ved Landsstævne 2017. Hun springer for DGI Vestjylland.